NJ BALTARUSIJA 'SKOLAS UZ ELEKTRĄ LIETUVAI ŽADA GRĄŽINTI 
MAZUTU. Penktadienį Lietuvos Ministro Pirmininko Adolfo 
Šleževičiaus vienos dienos darbo vizitas Gardine prasidėjo 
pietumis restorane "Belorus" su Baltarusijos premjeru Michailu 
Čigiriu. Po jų kaimyninių šalių delegacijos nuvyko į oficialaus 
susitikimo vietą - Gardino vykdomąjį komitetą. Beje, netoli šio 
pastato esančioje aikštėje vis dar stovi Lenino paminklas. 
Delegacijos be kitų klausimų svarstė sudėtingą situaciją 
Medininkų punkte. Čia šimtai automobilių iš abiejų pusių dažnai 
stovi eilėje, norėdami pervažiuoti sieną. Nutarta išplėti 
Medininkų-Kamenyj Log punkto pralaidumą. Kartu bus sudaryta ir 
sienos demarkacijos komisija, kuri savo darbą turėtų pradėti 
nuo Medininkų. Juo labiau, kad per šį punktą eina garsusis 
9-asis Europos koridorius. 
IjOS aptarė ir 


arusijos skolos už parduotą 
elektros energiją grąžinimo problemas. Lietuva norėtų, kad 
kaimyninė šalis greičiau grąžintų skolą. Baltarusija pasiūlė 
atsiskaityti mazutu. Lietuvai tai būtų priimtina. Lietuva 
sutinka, kad už parduodam elektros energiją būtų atsiskaitoma 
jr baltarusių žemės ūkio technika. 

REIKALAUJAMA PANAIKINTI SPAUDOS KONTROLĖS VALDYBĄ. Grupė 
Lietuvos žurnalistų, leidėjų, radijo ir televizijos kompanijų 
savininkų paragino valdžios institucijas panaikinti Spaudos 
kontrolės valdybą. Tai rašoma penktadienį Žurnalistų sąajungoje 
surengtos konferencijos dalyvių pareiškime Seimui ir 
Vyriausybei. Konferencijos dalyvių nuomone, Seimo švietimo, 
mokslo ir kultūros komiteto siūlomos Visuomenės informavimo 
įstatymo projekto pataisos "griauna laisvo informavimo 
pagrindus. Jose siūloma apriboti informacijos šaltinių apsaugą, 
informacijos rengėjams siūloma įteisinti atsakomybę už 
mitinguose, spaudos konferencijose išsakytų minčių pateikimą, 
bandoma įtvirtinti totalitarizmo liekaną - Visuomenės 
informavimo priemonių valdybą". Dokumento autoriai kategoriškai 
pareikalavo "kol nebus priimtas Visuomenės informavimo 
įstatymas, neplėsti pavadinimą pakeitusios Spaudos kontrolės 

„AMaldvbos galių, o ią likviduoti". 

PREZIDENTAS PARAGINO GREIČIAU PRIIMTI KONSTITUCINĘ PATAISĄ DEL 
ŽEMĖS PARDAVIMO UŽSIENIEČIAMS BESAT 
Respublikos Prezidentas Algirdas Brazauskas tikisi, kad | 
Lietuvos politinės partijos bei jų frakcijos Seime artimiausiu 
metu susitars dėl Konstitucijos 47-ojo0 straipsnio pataisos ir 
dar šiemet ji bus priimta. Apie tai jis pareiškė tradiciniame 
interviu Lietuvos radijui. l 

Konstitucijos 47-ajame straipsnyje sakoma, kad žemė | 
nuosavybės teise priklauso Lietuvos Respublikos piliečiams ir 
valstybei. Pagal įstatymus ją draudžiama parduoti, be kita ko, 
užsieniečiams. l 

Tačiau Europos Sąjungos nuostatos reikalauja, kad tokie 
apribojimai būtų panaikinti. Lietuvai pasirašius asocijuotos 
narystės Europos Sąjungoje sutartj, ši kolizija, priminė 
A.Brazauskas, pasidarė labai aktuali. 

Respublikos Prezidentas pabrėžė, kad tol, kol nebus l 
pataisytas Konstitucijos 47-asis straipsnis, sunku tikėtis 
rimtesnių užsienio investicijų į Lietuvos ekonomiką. Todėl jis 
ragino padaryti atitinkamą konstitucinę pataisą. 

Taği 


